.coop

.coop er et generisk toppnivådomene på internett, beregnet for å brukes av kooperativer. Det var en del av ICANNs kunngjøring på slutten av 2000 av en gradvis innfasing av syv nye generiske toppnivådomener (gTLD'er), som også delvis hadde som siktemål å lette presset på det overbefolkede .com-domenet.  Det ble støttet av en koalisjon av interressegrupper, b le utviklet av Poptel i Storbritannia og ble satt i drift 30. januar 2002.

.coop er et sponset toppnivådomene og er forbeholdt de som oppfyller visse kriterier: Kooperative organisasjoner eller heleide datterselskaper. Domenets sponsor er DotCooperation LLC (også kjent som dotCoop), som ble opprettet som et datterselskap av American NCBA (National Cooperative Business Association) for å drifte toppnivådomenet.

.coop-domener er dyre sammenlignet med andre domener, med en årspris på USD99. Registreringer behandles via akkrediterte registrarer.

Eksterne lenker
 IANA .coop WHOIS info
 Registreringsenhet .coop
 DynDNS.com – Den eneste DNS-leverandøren for .coop
 Liste over .coop-akkrediterte registrarer

C o

sv:Toppdomän#Generiska toppdomäner